O **Όλεγκ Ρέαμπτσιουκ** (μολδαβικά: *Oleg Reabciuk*, 16 Ιανουαρίου 1998) είναι Μολδαβός ποδοσφαιριστής, ο οποίος αγωνίζεται ως αριστερός αμυντικός στην Εθνική Μολδαβίας και στη  Σούπερ Λιγκ Ρωσίας για την Σπαρτάκ Μόσχας.

Καριέρα
-------

### Νεανική καριέρα

Γεννήθηκε στις 16 Ιανουαρίου του 1998, στο Λαλοβένι της Μολδαβίας και σε ηλικία τεσσάρων ετών η οικογένειά του μετανάστευσε στην Πορτογαλία και συγκεκριμένα στην περιοχή Ρίο Μάιορ, στην περιφέρεια του Σανταρέμ. Σε ηλικία 10 ετών ξεκίνησε να παίζει στην τοπική όμάδα, ενώ τον επόμενο χρόνο, εντοπίστηκε από σκάουτερ της Σπόρτινγκ Λισαβόνας και συνέχισε εκεί τη νεανική του καριέρα. Η παραμονή του εκεί ήταν βραχύβια. Το 2011 επέστρεψε στη Ρίο Μάιορ, καθότι το ταξίδι στη Λισαβόνα και πάλι πίσω ήταν ιδιαίτερα κουραστικό και αποτρεπτικό για της εκπαίδευσή του.

Μετά την κατάκτηση ενός τοπικού πρωταθλήματος με τη Ρίο, μετακινήθηκε στις ακαδημίες της ΚΦ Ος Μπελενένσες. Εκεί παρέμεινε για έναν χρόνο. Το 2016, μετακινήθηκε στις ακαδημίες της Πόρτο. Ενώ το 2017, υπέγραψε εκεί το πρώτο του επαγγελματικό συμβόλαιο, σε ηλικία 18 ετών.

### ΦΚ Πόρτο

Ως επαγγελματίας έκανε το ντεμπούτο του στην Σεγούντα Λίγα με την ομάδα της Πόρτο Β, στις 26 Νοεμβρίου του 2017, κόντρα στην Ασοσιασάο Ακαντέμικα ντε Κοΐμπρα. Στον αγώνα, μάλιστα, είχε ξεκινήσει και βασικός, όμως έγινε αλλαγή στο 67, τελικά το ματς χάθηκε για την ομάδα του με σκορ 2-1. Στις 4 Φεβρουαρίου του 2018, πέτυχε και το πρώτο του γκολ, κόντρα στην Λεϊσόες ΣΚ, το οποίο έτυχε να είναι και το νικητήριο. Τη χρονιά εκείνη τελικά πετύχε συνολικά τέσσερα γκολ, ενώ γενικά στην Πόρτο Β, έπαιξε σε 47 αγώνες, στην οποία παρέμεινε έως και το 2019. 

### ΦΚ Πάσος ντε Φερέιρα

Στις 13 Ιουλίου του 2019, ο Ρέαμπτσιουκ, υπέγραψε το δεύτερο επαγλματικό συμβόλαιο της καριέρας του με την Πάσος ντε Φερέιρα, διάρκειας τεσσάρων ετών. Στις 24 Αυγούστου του 2019, έκανε και το ντεμπούτο στην πρώτη πορτογαλική κατηγορία (Πριμέιρα Λίγα) κόντρα στην Μποαβίστα. Στις 18 Οκτωβρίου του 2020, πέτυχε και το πρώτο του γκολ στην Πριμέιρα Λίγκα, κόντρα στην ΚΝ Σάντα Κλάρα.

### Ολυμπιακός

Στην 1η Ιανουαρίου 2021, ο Ρέαμπτσιουκ υπέγραψε συμβόλαιο έως και το καλοκαίρι του 2025 στον Ολυμπιακό Πειραιώς. Στις 6 Ιανουαρίου πραγματοποίησε και το ντεμπούτο του με τον Ολυμπιακό, σε αγώνα της Super League, κόντρα στον Αστέρα Τρίπολης, μπαίνοντας ως αλλάγη στο 85, αντικαθιστώντας τον Χοσέ Χολέμπας, αγώνας που έληξε 0-4 υπέρ του Ολυμπιακού. Με την φανέλα του Ολυμπιακού σημείωσε και το πρώτο γκολ στην καριέρα του σε ευρωπαϊκές διοργανώσεις. Στις 16 Σεπτεμβρίου 2021 σημείωσε στο 87ο λεπτό της αναμέτρησης με την βελγική Αντβέρπ το νικητήριο γκολ στο 2-1 της ομάδας του.

Εθνική Μολδαβίας
----------------

Τον Νοέμβριο του 2016, για πρώτη φορά κλήθηκε να αντιπροσωπίσει την Εθνική ομάδα της Μολδαβίας, στην κατηγορία U19. Βέβαια, εκείνη την περίοδο δεν γνώριζε επαρκώς τη ρουμανική γλώσσα, αλλά δεν είχε και μολδαβικό διαβατήριο.

Δύο χρόνια αργότερα, ο ομοσπονδιακός προπονητής της Εθνικής Μολδαβίας Αλεξάντρου Σπιρίντον, τον κάλεσε και στην εθνική ανδρών, τον Μάρτιο (του 2018), σε έναν φιλικό αγώνα κόντρα στην Ακτή Ελεφαντοστού. Έως και σήμερα μετρά πάνω από 20 συμμετοχές εκεί.

Διακρίσεις
----------

**Συλλογικές**

* Πρωτάθλημα Ελλάδος : **1** (2020-21)

**Ατομικές**

* Καλύτερος Μολδαβός ποδοσφαιριστής 2020, 2021
*

Παραπομπές
----------

1. 1 2  «Oleg Reabciuk: "Alexandru Spiridon a găsit cuvintele potrivite pentru a mă convinge să accept o nouă provocare"» (στα Romanian). Mold Football. 22 March 2019.. Ανακτήθηκε στις 10 September 2019.
2. ↑  «CF "Os Belenenses" aposta na formação ribatejana» (στα Portuguese). Futebol Distrital Santarem. 20 June 2015. Αρχειοθετήθηκε από το πρωτότυπο στις 12 May 2019.. Ανακτήθηκε στις 10 September 2019.
3. ↑  «Oleg Reabciuk no FC Porto» (στα Portuguese). Região de Rio Maior. 21 July 2016. Αρχειοθετήθηκε από το πρωτότυπο στις 4 September 2019.. Ανακτήθηκε στις 10 September 2019.
4. ↑  «FC Porto B - Grande golo de Madi Queta não foi suficiente para evitar a derrota» (στα Portuguese). Portal dos Dragões. 27 November 2017.. Ανακτήθηκε στις 18 October 2019. [*νεκρός σύνδεσμος*]
5. ↑  «"Bês" dão a volta ao Leixões» (στα Portuguese). FC Porto. 4 February 2018.. Ανακτήθηκε στις 18 October 2019.
6. ↑  «OFICIAL: Oleg Reabciuk (ex-FC Porto) assina pelo Paços» (στα Portuguese). Mais Futebol. 13 July 2019.. Ανακτήθηκε στις 10 September 2019.
7. ↑  «Boavista 1–1 Pacos de Ferreira». Sports Mole. 24 August 2019.. Ανακτήθηκε στις 10 September 2019.
8. ↑  «Primeira vitória do Paços de Ferreira na I Liga foi frente ao Santa Clara» (στα Portuguese). *Público*. 18 October 2020.. Ανακτήθηκε στις 18 October 2020.
9. ↑  Δημήτρης Σαμόλης (1 Ιανουαρίου 2021). «Ολυμπιακός: Ανακοίνωσε Ρέαμπτσιουκ». Sport24.gr. Ανακτήθηκε στις 1 Ιανουαρίου 2021.
10. ↑  «Το ντεμπούτο του Ρέαμπτσιουκ με τον Ολυμπιακό». To10.gr. 6 Ιανουαρίου 2021. Ανακτήθηκε στις 8 Ιανουαρίου 2021.
11. ↑  «Το ντεμπούτο του Ρέαμπτσιουκ με τον Ολυμπιακό». To10.gr. 17 Σεπτεμβρίου 2021. Ανακτήθηκε στις 17 Οκτωβρίου 2022.
12. ↑  «Povestea de succes a fotbalistului moldovean Oleg Reabciuk. Află cum a ajuns să evolueze pentru FC Porto» (στα Romanian). *Publika*. 10 November 2016. Αρχειοθετήθηκε από το πρωτότυπο στις 2023-04-06.. Ανακτήθηκε στις 10 September 2019.
13. ↑  «Oleg Reabciuk, o melhor marcador do FC Porto B estreia-se na seleção» (στα Portuguese). *O Jogo*. 19 March 2018.. Ανακτήθηκε στις 18 October 2019.

Εξωτερικοί σύνδεσμοι
--------------------

* (Πορτογαλικά) Όλεγκ Ρέαμπτσιουκ στο ForaDeJogo
* (Αγγλικά) Προφίλ Όλεγκ Ρέαμπτσιουκ στο Soccerway
* Όλεγκ Ρέαμπτσιουκ – Επιδόσεις στις διοργανώσεις της UEFA